Δημόσια Υπηρεσία Απασχόλησης

Η Δημόσια Υπηρεσία Απασχόλησης (ΔΥΠΑ), έως το 2022 γνωστή ως Οργανισμός Απασχόλησης Εργατικού Δυναμικού (Ο.Α.Ε.Δ.), είναι ΝΠΔΔ.

Οι κυριότεροι στόχοι του είναι να προωθήσει την απασχόληση, να ασφαλιστούν οι άνεργοι και να προστατευτούν η οικογένεια και η μητρότητα. Σε τοπικό επίπεδο, οι υπηρεσίες απασχόλησης και ασφάλισης παρέχονται από τα Κέντρα Προώθησης της Απασχόλησης (ΚΠΑ2) του ΔΥΠΑ (Πρώην Ο.Α.Ε.Δ.)Τι είναι τα ΚΠΑ 2 του ΟΑΕΔ – Η λίστα με τα τηλέφωνα και τις διευθύνσεις e-dimosio.g Επίσης, πυλώνας του οργανισμού είναι η κατάρτιση και η επαγγελματική εκπαίδευση μέσω των ΕΠΑ.Σ. που λειτουργεί.Ρόλος του ΟΑΕΔ , επίσημη ιστοσελίδα του οργανισμού.

Ιστορία
Τον Σεπτέμβριο του 1922 είχαν κάνει την εμφάνισή τους τα πρώτα Γραφεία Ευρέσεως Εργασίας χωρίς να υπόκεινται σε κάποιο νομοθετικό πλαίσιο. Με το ΝΔ 2961/54 ιδρύεται ο Οργανισμός Απασχολήσεως και Ασφαλίσεως Ανεργίας (ΟΑΑΑ), με συγκεκριμένο νομοθετικό πλαίσιο. Στις 14 Ιουνίου 1969, με το Ν.Δ. 212/69 αντικαθίσταται από τον ΟΑΕΔ και δύο χρόνια αργότερα, τα Γραφεία Ευρέσεως αντικαταστάθηκαν από τα Γραφεία Εργασίας. Το 1996 κατέστη Εθνικός Φορέας Απασχόλησης. Με τον ν.4921/2022 – ΦΕΚ τεύχος Α 75/18.04.2022 ο ΟΑΕΔ μετονομάστηκε σε Δημόσια Υπηρεσία Απασχόλησης.

 Διοίκηση 
Η ΔΥΠΑ βρίσκεται υπό την εποπτεία του Υπουργείου Εργασίας και Κοινωνικής Ασφάλισης. Διοικείται από τον Διοικητή και το Διοικητικό Συμβούλιο (Δ.Σ.).

Στο Δ.Σ. συμμετέχουν:

 5 εκπρόσωποι της Κυβέρνησης
 4 εκπρόσωποι των μισθωτών (Γ.Σ.Ε.Ε.) από τους οποίους ο ένας καταλαμβάνει τη μία θέση Αντιπροέδρου
 5 εκπρόσωποι των εργοδοτών (Σ.Ε.Β., Σ.Β.Β.Ε., Ε.Σ.Ε.Ε., Γ.Σ.Ε.Β.Ε.Ε., Σ.Ε.Τ.Ε.), από τους οποίους ο ένας επίσης καταλαμβάνει τη θέση Αντιπροέδρου του Διοικητικού Συμβουλίου
 2 εκπρόσωποι των υπαλλήλων του Ο.Α.Ε.Δ.

Πρόεδρος του Δ.Σ. και διοικητής της ΔΥΠΑ, από τις 3 Σεπτεμβρίου 2019, είναι ο Σπύρος Πρωτοψάλτης, PhD.Ο Σπυρίδων Πρωτοψάλτης νέος διοικητής ΟΑΕΔ, in.gr, 29-8-2019.

 Λογότυπο 

Δείτε επίσης
 Ανεργία
 Οργανισμός Εργατικής Κατοικίας
 Ελάχιστο Εγγυημένο Εισόδημα
 Οργανισμός Προνοιακών Επιδομάτων και Κοινωνικής Αλληλεγγύης

Παραπομπές

Εξωτερικοί σύνδεσμοι 


Κατηγορία:Κυβερνητικές υπηρεσίες
Κατηγορία:Υπουργείο Εργασίας και Κοινωνικής Ασφάλισης (Ελλάδα)